**ด่วนที่สุด**

ที่ มท ๐๘๐๙.๒/ว 41 สำนักงาน ก.จ.

 ถนนนครราชสีมา เขตดุสิต กทม.

 ๑๐๓๐๐

 31 มีนาคม 2563

เรื่อง แจ้งแนวทางการสรรหาข้าราชการองค์การบริหารส่วนจังหวัด สายงานผู้บริหาร

เรียน ประธานกรรมการข้าราชการองค์การบริหารส่วนจังหวัด ทุกจังหวัด (ยกเว้นจังหวัดพิจิตร)

อ้างถึง ประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับ

 โครงสร้างส่วนราชการและระดับตำแหน่งขององค์การบริหารส่วนจังหวัด พ.ศ. 2558

 ลงวันที่ 28 ธันวาคม 2558 แก้ไขเพิ่มเติม (ฉบับที่ 2) พ.ศ. 2562 ลงวันที่ 2 ธันวาคม 2562

สิ่งที่ส่งมาด้วย สำเนาหนังสือสำนักงาน ก.จ. ด่วนที่สุด ที่ มท 0809.2/420 ลงวันที่ 31 มีนาคม 2563

 ด้วยปรากฎข้อหารือกรณีคณะกรรมการกลางข้าราชการองค์การบริหารส่วนจังหวัดได้มีประกาศ เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนจังหวัด (ฉบับที่ 2) พ.ศ. 2562 ลงวันที่ 2 ธันวาคม 2562 โดยสาระสำคัญคือ การกำหนดให้ตำแหน่งรองปลัดองค์การบริหาร ส่วนจังหวัด มีจำนวน 2 อัตรา ให้เป็นตำแหน่งประเภทบริหารท้องถิ่น ระดับสูง จำนวน 1 อัตรา และตำแหน่งประเภทบริหารท้องถิ่น ระดับกลาง จำนวน 1 อัตรา ดังนั้น หากองค์การบริหารส่วนจังหวัดปรับปรุงตำแหน่ง รองปลัดองค์การบริหารส่วนจังหวัด (นักบริหารงานท้องถิ่น ระดับกลาง) เลขที่ตำแหน่ง รหัสจังหวัด-1-001-1101-002 เป็นตำแหน่งรองปลัดองค์การบริหารส่วนจังหวัด (นักบริหารงานท้องถิ่น ระดับสูง) แล้วมีผลให้ตำแหน่งที่เคยร้องขอให้คณะกรรมการกลางข้าราชการองค์การบริหารส่วนจังหวัดสรรหาจะไม่ตรงกับข้อเท็จจริง ดังนั้น องค์การบริหารส่วนจังหวัดจะขอส่งเรื่องการยกเลิกตำแหน่งรองปลัดองค์การบริหารส่วนจังหวัด (นักบริหารงานท้องถิ่น ระดับกลาง) เลขที่ตำแหน่ง รหัสจังหวัด-1-001-1101-002 ที่ร้องขอให้คณะกรรมการกลางข้าราชการองค์การบริหารส่วนจังหวัดสรรหาได้หรือไม่

สำนักงาน ก.จ. ขอเรียนว่า เพื่อให้องค์การบริหารส่วนจังหวัดมีแนวทางปฏิบัติที่ชัดเจนในกรณีดังกล่าว จึงขอแจ้งแนวทางการสรรหาข้าราชการองค์การบริหารส่วนจังหวัด สายงานผู้บริหาร ดังนี้

1. องค์การบริหารส่วนจังหวัดใดที่รายงานตำแหน่งรองปลัดองค์การบริหารส่วนจังหวัด (นักบริหารงานท้องถิ่น ระดับกลาง) เลขที่ตำแหน่ง รหัสจังหวัด–1–00–1101–002 ให้คณะกรรมการกลางข้าราชการองค์การบริหารส่วนจังหวัดดำเนินการสรรหา ให้องค์การบริหารส่วนจังหวัดสงวนตำแหน่งว่างนั้นไว้เพื่อแต่งตั้งจากบัญชีการสรรหาของคณะกรรมการกลางข้าราชการองค์การบริหารส่วนจังหวัด

 2. เมื่อคณะกรรมการกลางข้าราชการองค์การบริหารส่วนจังหวัดส่งผู้ขึ้นบัญชีไปแต่งตั้ง ให้ดำรงตำแหน่งรองปลัดองค์การบริหารส่วนจังหวัด (นักบริหารงานท้องถิ่น ระดับกลาง) เลขที่ตำแหน่ง รหัสจังหวัด–1–00–1101–002 และองค์การบริหารส่วนจังหวัดได้ออกคำสั่งแต่งตั้งผู้นั้นแล้ว หรือกรณีที่ ไม่มีบัญชีผู้ผ่านการสรรหาแล้ว จึงให้องค์การบริหารส่วนจังหวัดดำเนินการปรับปรุงตำแหน่งรองปลัดองค์การบริหารส่วนจังหวัด (นักบริหารงานท้องถิ่น ระดับกลาง) เลขที่ตำแหน่ง รหัสจังหวัด–1–00–1101–002

/เป็นตำแหน่ง....

- 2 -

เป็นตำแหน่งรองปลัดองค์การบริหารส่วนจังหวัด (นักบริหารงานท้องถิ่น ระดับสูง) ตามแนวทางปฏิบัติ ตามประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนจังหวัด (ฉบับที่ 2) พ.ศ. 2562 ลงวันที่ 2 ธันวาคม 2562 ที่แจ้งตามหนังสือสำนักงาน ก.จ. ที่ มท 0809.2/ว 4 ลงวันที่ 8 มกราคม 2563 ต่อไป

จึงเรียนมาเพื่อโปรดพิจารณา

ขอแสดงความนับถือ

สันติธร ยิ้มละมัย

(นายสันติธร ยิ้มละมัย)

รองอธิบดีกรมส่งเสริมการปกครองท้องถิ่น

 เลขานุการ ก.จ.

สำนักพัฒนาระบบบริหารงานบุคคลส่วนท้องถิ่น
กลุ่มงานมาตรฐานทั่วไปการบริหารงานบุคคลส่วนท้องถิ่น

โทร. ๐ ๒๒๔๑ ๙๐๐๐ ต่อ ๔๒๑3

โทรสาร. 0 2241 9055

ผู้ประสานงาน นายจิรพัฒน์ น้อยเพ็ง 08 5121 3768

**ด่วนที่สุด**

ที่ มท ๐๘๐๙.๒/4203 สำนักงาน ก.จ.

 ถนนนครราชสีมา เขตดุสิต กทม.

 ๑๐๓๐๐

 31 มีนาคม 2563

เรื่อง ขอยกเลิกการสรรหาข้าราชการองค์การบริหารส่วนจังหวัดพิจิตร สายงานผู้บริหาร

เรียน ประธานกรรมการข้าราชการองค์การบริหารส่วนจังหวัด จังหวัดพิจิตร

อ้างถึง 1. ประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับ

 โครงสร้างส่วนราชการและระดับตำแหน่งขององค์การบริหารส่วนจังหวัด พ.ศ. 2558

 ลงวันที่ 28 ธันวาคม 2558 แก้ไขเพิ่มเติม (ฉบับที่ 2) พ.ศ. 2562 ลงวันที่ 2 ธันวาคม 2562

อ้างถึง 2. หนังสือจังหวัดพิจิตร ด่วนที่สุด ที่ พจ 0023.2/3412 ลงวันที่ 17 มีนาคม 2563

 ตามที่ จังหวัดพิจิตรหารือกรณี คณะกรรมการกลางข้าราชการองค์การบริหารส่วนจังหวัดได้มีประกาศ เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนจังหวัด (ฉบับที่ 2) พ.ศ. 2562 ลงวันที่ 2 ธันวาคม 2562 โดยให้คณะกรรมการข้าราชการองค์การบริหารส่วนจังหวัด จังหวัดพิจิตร จัดทำประกาศหลักเกณฑ์และเงื่อนไขเกี่ยวกับการบริหารงานบุคคลสำหรับข้าราชการองค์การบริหารส่วนจังหวัดให้สอดคล้องกับประกาศคณะกรรมการกลางข้าราชการองค์การบริหารส่วนจังหวัดดังกล่าว โดยสาระสำคัญคือการกำหนดให้ตำแหน่งรองปลัดองค์การบริหารส่วนจังหวัด มีจำนวน 2 อัตรา ให้เป็นตำแหน่งประเภทบริหารท้องถิ่น ระดับสูง จำนวน 1 อัตรา และตำแหน่งประเภทบริหารท้องถิ่น ระดับกลาง จำนวน 1 อัตรา ดังนั้น หากองค์การบริหารส่วนจังหวัดพิจิตร ปรับปรุงตำแหน่งรองปลัดองค์การบริหารส่วนจังหวัดพิจิตร (นักบริหารงานท้องถิ่น ระดับกลาง) เลขที่ตำแหน่ง 36-1-001-1101-002 เป็นตำแหน่งรองปลัดองค์การบริหารส่วนจังหวัดพิจิตร (นักบริหารงานท้องถิ่น ระดับสูง) แล้วมีผลให้ตำแหน่งที่เคยร้องขอให้คณะกรรมการกลางข้าราชการองค์การบริหารส่วนจังหวัดสรรหาจะไม่ตรงกับข้อเท็จจริง ดังนั้น เพื่อให้การดำเนินการในเรื่องดังกล่าวเป็นไปด้วยความชัดเจนและถูกต้อง จังหวัดพิจิตร จึงขอส่งเรื่องการยกเลิกตำแหน่งรองปลัดองค์การบริหาร ส่วนจังหวัดพิจิตร (นักบริหารงานท้องถิ่น ระดับกลาง) เลขที่ตำแหน่ง 36-1-001-1101-002 ที่ร้องขอให้คณะกรรมการกลางข้าราชการองค์การบริหารส่วนจังหวัดสรรหา ให้กรมส่งเสริมการปกครองท้องถิ่นพิจารณา ผลเป็นประการใด กรุณาแจ้งให้จังหวัดพิจิตรทราบด้วย เพื่อจะได้แจ้งให้องค์การบริหารส่วนจังหวัดพิจิตรดำเนินการต่อไป นั้น

 สำนักงาน ก.จ. ขอเรียนว่า ประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนจังหวัด พ.ศ. 2558 ลงวันที่ 28 ธันวาคม 2558 แก้ไขเพิ่มเติม (ฉบับที่ 2) พ.ศ. 2562 ลงวันที่ 2 ธันวาคม 2562 กำหนดให้องค์การบริหารส่วนจังหวัดกำหนดตำแหน่งรองปลัดองค์การบริหารส่วนจังหวัดได้จำนวน 2 อัตรา โดยให้กำหนดเลขที่ตำแหน่ง รหัสจังหวัด–1–00–1101–002 เป็นตำแหน่งรองปลัดองค์การบริหารส่วนจังหวัด (นักบริหารงานท้องถิ่น ระดับสูง) โดยความเห็นชอบของคณะกรรมการข้าราชการองค์การบริหารส่วนจังหวัด ประกอบกับประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับ การสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร

/พ.ศ. 2560...

- 2 -

พ.ศ. 2560 ลงวันที่ 27 กรกฎาคม 2560 แก้ไขเพิ่มเติมถึง (ฉบับที่ 3) พ.ศ. 2561 ลงวันที่ 19 พฤศจิกายน 2561 ข้อ 12 กำหนดว่า ตำแหน่งว่างที่องค์การบริหารส่วนจังหวัดแจ้งคณะกรรมการข้าราชการองค์การบริหาร ส่วนจังหวัดเพื่อรายงานคณะกรรมการกลางข้าราชการองค์การบริหารส่วนจังหวัดดำเนินการสรรหา องค์การบริหารส่วนจังหวัดต้องสงวนตำแหน่งที่ว่างเพื่อแต่งตั้งจากบัญชีการสรรหาของคณะกรรมการกลางข้าราชการองค์การบริหารส่วนจังหวัดเท่านั้น จึงให้องค์การบริหารส่วนจังหวัดพิจิตรดำเนินการ ดังนี้

1. กรณีองค์การบริหารส่วนจังหวัดพิจิตรได้รายงานตำแหน่งรองปลัดองค์การบริหารส่วนจังหวัด (นักบริหารงานท้องถิ่น ระดับกลาง) เลขที่ตำแหน่ง 36–1–00–1101–002 ให้คณะกรรมการกลางข้าราชการองค์การบริหารส่วนจังหวัดดำเนินการสรรหา ให้องค์การบริหารส่วนจังหวัดพิจิตรสงวนตำแหน่งว่างนั้นไว้เพื่อแต่งตั้งจากบัญชีการสรรหาของคณะกรรมการกลางข้าราชการองค์การบริหารส่วนจังหวัด

2. เมื่อคณะกรรมการกลางข้าราชการองค์การบริหารส่วนจังหวัดส่งผู้ขึ้นบัญชีไปแต่งตั้งให้ดำรงตำแหน่งรองปลัดองค์การบริหารส่วนจังหวัดพิจิตร (นักบริหารงานท้องถิ่น ระดับกลาง) เลขที่ตำแหน่ง 36–1–00–1101–002 และองค์การบริหารส่วนจังหวัดพิจิตรได้ออกคำสั่งแต่งตั้งผู้นั้นแล้ว หรือกรณีที่ ไม่มีบัญชีผู้ผ่านการสรรหาแล้ว จึงให้องค์การบริหารส่วนจังหวัดพิจิตรดำเนินการปรับปรุงตำแหน่งรองปลัดองค์การบริหารส่วนจังหวัดพิจิตร (นักบริหารงานท้องถิ่น ระดับกลาง) เลขที่ตำแหน่ง 36–1–00–1101–002 เป็นตำแหน่งรองปลัดองค์การบริหารส่วนจังหวัดพิจิตร (นักบริหารงานท้องถิ่น ระดับสูง) ตามแนวทางปฏิบัติตามประกาศคณะกรรมการกลางข้าราชการองค์การบริหารส่วนจังหวัด เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนจังหวัด (ฉบับที่ 2) พ.ศ. 2562 ลงวันที่ 2 ธันวาคม 2562 ที่แจ้งตามหนังสือสำนักงาน ก.จ. ที่ มท 0809.2/ว 4 ลงวันที่ 8 มกราคม 2563 ต่อไป

จึงเรียนมาเพื่อโปรดพิจารณา

ขอแสดงความนับถือ

สันติธร ยิ้มละมัย

(นายสันติธร ยิ้มละมัย)

รองอธิบดีกรมส่งเสริมการปกครองท้องถิ่น

 เลขานุการ ก.จ.

สำนักพัฒนาระบบบริหารงานบุคคลส่วนท้องถิ่น
กลุ่มงานมาตรฐานทั่วไปการบริหารงานบุคคลส่วนท้องถิ่น

โทร. ๐ ๒๒๔๑ ๙๐๐๐ ต่อ ๔๒๑3

โทรสาร. 0 2241 9055

ผู้ประสานงาน นายจิรพัฒน์ น้อยเพ็ง 08 5121 3768